মুখ্য মন্ত্ৰী সৰ্বানন্দ সোণোৱালৰ কাইলৈৰ বৰপেটাৰ পাটবাউসী সত্ৰ ভ্ৰমণক লৈ তৎপৰ হৈ পৰিছে ৰাইজৰ কৰ-কাতলেৰে নিৰ্মিত ৰাজ্যৰ বাট-পথৰ মেৰামতিৰ ক্ষেত্ৰত কোনো গুৰুত্ব প্ৰদান নকৰা গড়কাপ্তানী বিভাগ।
উল্লেখযোগ্য যে পাটবাউসী চকৰ পৰা পাটবাউসী সত্ৰলৈ যোৱা পথছোৱা দীৰ্ঘদিন ধৰি মেৰামতি নকৰাত জহি-খহি গৈছিল। পথছোৱা মেৰামতি কৰাৰ বাবে স্থানীয় ৰাইজে প্ৰশাসন আৰু বিভাগীয় কৰ্তৃপক্ষক কেইবাবাৰো আবেদন নিবেদন কৰিছিল যদিও ৰাইজৰ আবেদনৰ প্ৰতি বিভাগীয় কৰ্তৃপক্ষই কোনো গুৰুত্ব প্ৰদান কৰা নাছিল। যাৰ ফলত অঞ্চলটোৰ ৰাইজে নানান অসুবিধাৰ সন্মুখীন হৈ আহিছিল।
কিন্তু ৰাইজৰ দুখ দুৰ্দশাৰ প্ৰতি গুৰুত্ব প্ৰদান নকৰা গড়কাপ্তানী বিভাগে আজি যুদ্ধকালীন প্ৰস্তুতিৰে এই পথছোৱা মেৰামতি কৰাত নামি পৰে। কেৱল মুখ্য মন্ত্ৰীৰ ভ্ৰমণৰ সময়তহে সাৰ পোৱা গড়কাপ্তানী বিভাগৰ এনে কাৰ্যই অঞ্চলটোৰ লোকসকলৰ মাজত এতিয়া যথেষ্ট চৰ্চা লাভ কৰিছে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
